CELEX: 62018TN0514
Language: sk
Date: 2018-08-29 00:00:00
Title: Vec T-514/18: Žaloba podaná 29. augusta 2018 – Del Valle Ruiz a iní/SRB

26.11.2018   
            
            
               SK
            
            
               Úradný vestník Európskej únie
            
            
               C 427/79
            
         
      Žaloba podaná 29. augusta 2018 – Del Valle Ruiz a iní/SRB
      (Vec T-514/18)
      (2018/C 427/106)
      Jazyk konania: angličtina
      
         Účastníci konania
      
      
         Žalobcovia: Antonio Del Valle Ruiz (Mexico City, Mexiko) a 36 ďalších (v zastúpení: P. Saini, QC, J. Pobjoy, barrister, a R. Boynton, solicitor)
      
         Žalovaná: Jednotná rada pre riešenie krízových situácií (SRB)
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  zrušil konečné rozhodnutie odvolacieho výboru SRB vo veci 48/2017 z 19. júna 2018 v rozsahu, v uvedený výbor rozhodol, že Jednotná rada pre riešenie krízových situácií (SRB) sa oprávnene odvoláva na i) článok 4 ods. 1 písm. a) štvrtú zarážku, ii) článok 4 ods. 2 prvú zarážku, iii) článok 4 ods. 2 tretiu zarážku, a/alebo iv) článok 4 ods. 3 nariadenia č. 1049/2001 (1) (a/alebo rovnocenné ustanovenia podľa rozhodnutia SRB/ES/2017/01 z 9. februára 2017 o prístupe verejnosti k dokumentom SRB) na účely odôvodnenia nezverejnenie dokumentov, ktoré požadovali žalobcovia vo svojej potvrdzujúcej žiadosti z 23. augusta 2017 týkajúcej sa prijatia programu riešenia krízových situácií banky Banco Popular Español,
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobcovia uvádzajú šesť žalobných dôvodov.
      
                  1.
               
               
                  Prvý žalobný dôvod založený na tom, že odvolací výbor SRB porušil článok 4 ods. 1 písm. a) štvrtú zarážku nariadenia č. 1049/2001.
               
            
                  2.
               
               
                  Druhý žalobný dôvod založený na tom, že odvolací výbor SRB porušil článok 4 ods. 2 prvú zarážku nariadenia č. 1049/2001.
               
            
                  3.
               
               
                  Tretí žalobný dôvod založený na tom, že odvolací výbor SRB porušil článok 4 ods. 3 nariadenia č. 1049/2001.
               
            
                  4.
               
               
                  Štvrtý žalobný dôvod založený na tom, že odvolací výbor SRB porušil článok 4 ods. 2 tretiu zarážku nariadenia č. 1049/2001
               
            
                  5.
               
               
                  Piaty žalobný dôvod založený na tom, že odvolací výbor SRB porušil článok 4 ods. 6 nariadenia č. 1049/2001
               
            
                  6.
               
               
                  Šiesty žalobný dôvod založený na tom, že odvolací výbor SRB porušil článok 11 nariadenia č. 1049/2001.
               
            
         (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 2001, s. 43; Mim. vyd. 01/ 003, s. 331).